Տոնավաճառի շրջանակներում կազմակերպվել էր «ՀՀ կրթական համակարգ և աշխատաշուկա. առկա խնդիրներն ու փոխգործակցության ընդլայնմանն ուղղված քայլեր» խորագրով հանրապետական կլոր սեղան-հանդիպումը` ԵՊՀ ռեկտորի, ՀՀ կրթության և գիտության նախարարի տեղակալ Կ.Հարությունյանի, ՀՀ աշխատանքի և սոցիալական հարցերի նախարարի տեղակալ Ս.Հարությունյանի նախագահությամբ: Կլոր սեղան-քննարկմանը նախատեսված էին զեկույցներ, որոնցով ամբողջանում էին այսօրվա աշխատաշուկայի, բուհերի և գործազուրկների փոխհարաբերությունները: Դրանք վերաբերում էին աշխատաշուկայում երիտասարդների խնդիրներին, մասնագիտական կողմնորոշմանն ու կարիերայի կառավարման համակարգի զարգացմանը, ձեռնարկությունների հետ բուհերի համագործակցությանը և այլն: Ի թիվս այլ բանախոսների` զեկույցով հանդես եկավ նաև Կենտրոնի տնօրեն Հայկուհի Գևորգյանը` կարևորելով մասնագիտական և բուհական ուսումնական հաստատություններում ուսանողների առանցքային կարողությունների, մասնավորապես` կարիերայի կառավարման հմտությունների զարգացմանն ուղղված ծրագրերը: